Kā pirmās putras zīdaiņiem ir ieteicamas rīsu, prosas, kukurūzas, griķu putras, jo tās praktiski nesatur glutēnu, šķiedrvielas un citas vielas, kas var noslogot mazuļa gremošanas traktu. Bērnam augot, ēdienkartē var iekļaut arī auzu, mannas, miežu putru. Tāpat ieteicams uzsākt bērna piebarošanu ar viena veida graudu putrām, taču mazulim augot papildināt ēdienkarti ar vairāku graudu maisījumu, lai bērns uzņemtu vairāk vērtīgo uzturvielu.